**Darba grupas personu ar funkcionāliem traucējumiem vides, pakalpojumu un informācijas piekļūstamības veicināšanai sanāksme**

PROTOKOLS Nr. 2

**2022.gada 6.jūlijs**

**Sanāksmes sākums plkst. 14:00**

|  |
| --- |
| **Darba grupas locekļi, kuri sanāksmē piedalās:** |
| **Darba grupas vadītāja** |
| Elīna Celmiņa | Labklājības ministrijas valsts sekretāra vietniece  |
| **Darba grupas vadītāja vietniece** |
| Aiga Lukašenoka | Labklājības ministrijas Sociālo pakalpojumu un invaliditātes politikas departamenta direktora vietniece |
| **Darba grupas locekļi:** |
| Ivars Balodis | Nodibinājuma “Invalīdu un viņu draugu apvienības “Apeirons”” valdes priekšsēdētājs |
| Iveta Hirša | Veselības inspekcijas Veselības aprūpes departamenta vadītāja |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja |
| Ilze Rudzīte | Latvijas Pašvaldību savienības padomniece veselības un sociālajos jautājumos (piedalās attālināti) |
| Svetlana Sproģe | Latvijas Neredzīgo biedrības centrālās valdes priekšsēdētāja |
| Edgars Vorslovs  | Latvijas Nedzirdīgo savienības valdes priekšsēdētājs – prezidents |

**Darba grupas locekļi, kuri sanāksmē nepiedalās:**

|  |  |
| --- | --- |
| Santa Aveniņa | VSIA “Autotransporta direkcija” Sabiedriskā transporta plānošanas, analīzes un kontroles daļas vadītāja |
| Kristīne Bērziņa | Centrālās vēlēšanu komisijas priekšsēdētāja |
| Inese Bursevica | Vides aizsardzības un reģionālās attīstības ministrijas Pašvaldību departamenta direktora vietniece pašvaldību attīstības jautājumos |
| Dita Ciemiņa | Nacionālās elektronisko plašsaziņu līdzekļu padomes Monitoringa departamenta vadītāja |
| Daiga Dadzīte | Latvijas Paralimpiskās komitejas prezidente |
| Ināra Dundure | Latvijas Pašvaldību savienības padomniece izglītības un kultūras jautājumos |
| Marta Dīzenbaha | VSIA “Autotransporta direkcija” Juridiskās daļas juriste |
| Anita Falka | Valsts izglītības satura centra Speciālās izglītības nodaļas vadītāja |
| Olga Feldmane | Ekonomikas ministrijas Būvniecības politikas departamenta direktore |
| Ieva Kalderauska | Nacionālās elektronisko plašsaziņu līdzekļu padomes locekle |
| Edgars Lore | Izglītības un zinātnes ministrijas Struktūrfondu departamenta vecākais eksperts |
| Ilze Matusa | Valsts kancelejas Valsts pārvaldes politikas departamenta Cilvēkresursu politikas nodaļas konsultante |
| Ilona Puide | Vides aizsardzības un reģionālās attīstības ministrijas Pašvaldību departamenta pašvaldību pārraudzības nodaļas juriste |
| Aino Salmiņš | Latvijas Pašvaldību savienības padomnieks tautsaimniecības jautājumos |
| Elīza Spurdziņa | Kultūras ministrijas Kultūrpolitikas departamenta vecākā referenti |
| Sintija Ziedone | Satiksmes ministrijas Sabiedriskā transporta pakalpojumu departamenta vecākā referente |
| **Citi sanāksmes dalībnieki** |
| Baiba Bicēna | Sardzirdi.lv pārstāve (piedalās attālināti) |
| Jurģis Briedis | Nodibinājuma “Invalīdu un viņu draugu apvienības “Apeirons”” pārstāvis |
| Baiba Daudze | Veselības inspekcijas Ārstniecības iestāžu kontroles nodaļas vadītāja |
| Karīna Grase | Veselības ministrijas Integrētās veselības aprūpes nodaļas vecākā referente |
| Olga Iļjina | Labklājības ministrijasDarba tirgus politikas departamenta vecākā eksperte |
| Brigita Lazda | Latvijas Nedzirdīgo savienības valdes priekšsēdētāja vietniece – viceprezidente |
| Rūta Mežavilka | Sadzirdi.lv valdes locekle |
| Ineta Pikše | Labklājības ministrijasSociālo pakalpojumu un invaliditātes politikas departamenta vecākā eksperte |
| Olafs Slūtiņš | Sardzirdi.lv pārstāvis (piedalās attālināti) |
| Barba Viļima | Sardzirdi.lv pārstāve (piedalās attālināti) |
| Laila Zemīte | Sardzirdi.lv pārstāve (piedalās attālināti) |
| **Sanāksmi protokolē:** |
| Zanda Beinare | Labklājības ministrijasSociālo pakalpojumu un invaliditātes politikas departamenta vecākā eksperte |

**Darba grupā skatāmie jautājumi:**

Sociālo un veselības aprūpes pakalpojumu piekļūstamība.

**Darba grupā sniegtā informācija:**

**Labklājības ministrija** (turpmāk – LM) sniedza informāciju par sociālo pakalpojumu piekļūstamību (pielikums Nr.1);

**Veselības ministrija** (turpmāk – VM) sniedza informāciju par vides piekļūstamību veselības nozarē (pielikums Nr.2).

**Darba grupā nolemtais:**

1. **LM** izvirzāmie uzdevumi:
	1. Esošo budžeta līdzekļu ietvaros, lai veicinātu kvalificētu psihologa pakalpojuma sniedzēju piesaisti, grozīt Ministru kabineta 2010. gada 28. decembra noteikumus Nr. 1208 "Noteikumi par psihologa pakalpojuma apjomu personai līdz 18 gadiem, kurai pirmreizēji noteikta invaliditāte un kura dzīvo ģimenē, kā arī tās likumiskajam pārstāvim, un pakalpojuma saņemšanas kārtību", paredzot:
* paaugstināt psihologa pakalpojuma cenu līdz 35,00 *euro* par vienu konsultāciju;
* ieviest individuālo konsultāciju organizēšanas izmaksas psihologa pakalpojuma sniedzējiem 2,29 *euro* apmērā;
* palielināt administrēšanas izdevumiem novirzāmā finansējuma apjomu līdz 20%.
	1. Ņemot vērā zemo psihologa pakalpojuma pieprasījumu, 2023.gadā veikt psihologa pakalpojuma izpildes analīzi, lai identificētu pakalpojuma saņēmēju skaita nelielā pieprasījuma iemeslus un nepieciešamos pilnveidojumus.
	2. 2023.gada budžeta veidošanas procesā virzīt politikas iniciatīvu asistenta pakalpojuma nodrošināšanai personām ar I grupas redzes invaliditāti pabalsta paaugstināšanai no 01.01.2023. Paredzēts, ka pabalsts tiks paaugstināts līdz29,80 *euro* nedēļā, līdzšinējo 17,07 *euro* vietā, jeb vidēji mēnesī 129,03 *euro*, līdzšinējo 73,43 *euro* vietā.
	3. 2023.gada budžeta veidošanas procesā virzīt politikas iniciatīvu transporta pabalsta paaugstināšanai no 01.01.2023. Paredzēts, ka pabalsts tiks paaugstināts līdz 105 *euro* par sešu mēnešu periodu, līdzšinējo 79,68 *euro* vietā.
	4. Turpināms darbs pie surdotulku atalgojuma palielināšanas jautājuma – 2023.gada budžeta veidošanas procesā sniegt pieprasījumu par atalgojuma apmērs palielināšanu par 18%.
	5. 2023.gada budžeta veidošanas procesā virzāms jautājums par papildu nepieciešamā finansējuma piešķiršanu suņu – pavadoņu pakalpojuma nodrošināšanai (3 suņu iegādei un apmācībai).
	6. Labklājības ministrija atbalsta personas lēmumu pieņemšanā pakalpojumu virza kā pastāvīgu, no valsts budžeta finansētu pakalpojumu. 2023.gada budžeta veidošanas procesā Labklājības ministrija virza iniciatīvu atbalsta personas lēmumu pieņemšanā pakalpojuma ieviešanai pilngadīgām personām ar garīga rakstura traucējumiem, kurām noteikta I vai II invaliditātes grupa no 01.07.2023.
	7. Turpināt darbu pie tehnisko palīglīdzekļu pakalpojuma nodrošināšanas pilnveidošanas, kas paredz:
* autosēdeklīšu nodrošināšanas pakalpojuma pilnveidošana;
* risināt jautājumu par bateriju nodrošināšanu dzirdes aparātu lietotājiem un dzirdes aparātu apkopes komplektu finansēšanu.
	1. Izvērtēt iespēju ieviest nestandarta tehnisko palīglīdzekļu finansēšanu no valsts budžeta bez priekšapmaksas, piemēram, ar “vaučera” sistēmu.
	2. Līdz 30.04.2025. Atveseļošanas un noturības mehānisma pasākuma “Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai” ietvaros pilnveidos Sociālās integrācijas valsts aģentūras sniegto valsts finansēto sociālās un profesionālās rehabilitācijas pakalpojumu.
	3. Obligātā sociālo pakalpojuma groza ieviešanai Labklājības ministrija gatavo likumprojektu, kuru plānots iesniegt Saeimā līdz 2022.gada beigām.
	4. Individuālā budžeta modeļa ieviešanai Labklājības ministrija strādā pie konceptuālā ziņojuma izstrādes, kura pilnvērtīgai izstrādei papildus, līdz 31.10.2022., tiek izstrādāta *metodika atbalsta apmēra noteikšanai bērniem ar funkcionāliem traucējumiem*, līdz ar ko konceptuālā ziņojums izstrāde var kavēties. Ja Ministru kabinets atbalstīs individuālā budžeta modeļa ieviešanu un tam tiks atrasti nepieciešamie finanšu līdzekļi, individuālā budžeta modeļa ieviešanu varētu uzsākt 2024.gadā.
	5. Personu ar invaliditāti nodarbinātības veicināšanai tiks izveidots konsultatīvais atbalsta centrs, lai nodrošinātu kompleksu atbalstu personu ar invaliditāti iekļaujošai nodarbinātībai.
	6. Sagatavot invertējumu ar iespējamiem risinājumiem specializētajās darbnīcās izgatavotās produkcijas realizācijai un iespējām specializētās darbnīcas pakalpojuma saņēmējiem saņemt samaksu “stipendiju” par ieguldīto darbu.
	7. Izvērtēt iespēju pilnveidot grupu dzīvokļu pakalpojumu – noteikt, kādi sociālie pakalpojumi nodrošināmi grupu dzīvokļos, izcelt labās prakses piemērus.
	8. Sociālo darbinieku izpratnes veicināšana par nepieciešamību nodrošināt atbalstu personām, t.i., kā efektīvāk palīdzēt personām ar invaliditāti, meklēt risinājumu nestandarta situācijās.
1. **VM** izvirzāmie uzdevumi:
	1. Sadarbībā ar Labklājības ministriju regulāri informēt ģimenes ārstus par izmaiņām sociālo pakalpojumu jomā.
	2. Izstrādāt un izplatīt informatīvos materiālus par valsts apmaksātajiem veselības aprūpes pakalpojumiem un to saņemšanas kārtību.
	3. Veicināt veselības aprūpes pakalpojumu piekļūstamību, gan fizisko, gan pēc iespējas savlaicīgu to saņemšanu.
	4. Aktualizēt sarunas ar ārstniecības iestādēm par piekļūstamības prasību nodrošināšanu, t.sk. vērtējot pašu iestāžu iekšējos plānus vides piekļūstamības prasību ieviešanai.
	5. Nodrošināt plānveida pārbaudes, konsultācijas ar tām ārstniecības iestādēm, kuras reģistrētas līdz 2014.gadam un kuras nav norādījušas informāciju par vides piekļūstamības nodrošināšanu, lai apzinātu faktisko situāciju vides piekļūstamības nenodrošināšanai veselības aprūpes pakalpojumu sniedzēju vidū.
	6. Nodrošināt regulāru datu analīzi par vides piekļūstamību ārstniecības iestādēs.
	7. Aktualizēt sarunās ar pašvaldībām, lai rastu risinājumus ģimenes ārstu prakšu izvietojumam pašvaldību ēkās, piedāvājot zemāko cenu un vides piekļūstamību, t.sk. identificējot pašvaldības, kurās ir grūtības nodrošināt veselības aprūpes pakalpojumu piekļūstamību, atsevišķi vērtējot ģimenes ārstu prakšu piekļūstamību.
2. **Nodibinājuma “Invalīdu un viņu draugu apvienības “Apeirons”” uzdevums**:
	1. Līdz 2023.gada I ceturkšņa beigām apkopot informāciju, kā veicināt asistenta pakalpojuma sniedzēju piesaisti ar bonusu sistēmu, t.sk vērtējot ārvalstu praksi.

Pielikumi:

1. LM – informācijas apkopojums “Sociālo pakalpojumu piekļūstamība” (14 lpp.);
2. VM – prezentācija “Vides pieejamība veselības nozarē” (15 slaidi).

*Sanāksmi beidz plkst. 16.00.*

|  |  |  |
| --- | --- | --- |
| Darba grupas vadītāja | *Dokuments parakstīts ar drošu elektronisko parakstu un satur laika zīmogu* | E.Celmiņa |

Z.Beinare, 67021619

Zanda.Beinare@lm.gov.lv